stanford-oval/wikipedia huggingface dataset:
ลิเบอเรชัน
แหล่งข้อมูลอื่น

เว็บไซต์ทางการ at github.com
Liberation font files at the releases page
Liberation Sans Narrow files at the releases page
Liberation Sans font (Red Hat-related), Fontsy, คลังข้อมูลเก่าเก็บจากแหล่งเดิมเมื่อ 2011-06-18, สืบค้นเมื่อ 2011-02-11.
วัดพระธาตุดอยจอมทอง

| วัดพระธาตุดอยจอมทอง |
| --- | --- |
พระธาตุดอยจอมทอง วัดพระธาตุดอยจอมทอง เชียงราย

ชื่อสามัญ: วัดพระธาตุดอยทอง
ที่ตั้ง: ถนนอาจอำนวย ตำบลเวียง อำเภอเมืองเชียงราย จังหวัดเชียงราย 57000
 สถานีย่อยพระพุทธศาสนา
ระวังสับสนกับ วัดพระธาตุศรีจอมทองวรวิหาร หรือ วัดพระธาตุจอมทอง (จังหวัดเชียงราย)
วัดพระธาตุดอยจอมทอง หรือวัดพระธาตุดอยทอง (หรือวัดพระธาตุดอยตอง ตามสำเนียงคนเชียงราย) เป็นหนึ่งในพระธาตุ 9 จอม ตั้งอยู่ใน อำเภอเมืองเชียงราย จังหวัดเชียงราย เป็นวัดเก่าแก่ และถือเป็นปูชนียสถานแห่งหนึ่งใน “เก้าจอม” ของสถานที่อันเป็นมงคลนามของจังหวัดเชียงราย โดยวัดพระธาตุดอยจอมทองนี้ สันนิษฐานว่าสร้างก่อนที่พญามังรายมหาราชจะเสด็จมาพบพื้นที่บริเวณนี้ และโปรดให้สร้างเมืองเชียงรายในปี พ.ศ. 1805 โดยตามประวัติที่มีการกล่าวถึงวัดพระธาตุดอยจอมทองระบุว่าสร้างขึ้นในรัชสมัยพญาเรือนแก้ว เจ้าผู้ครองเมืองไชยนารายณ์ (บริเวณอำเภอเวียงชัยปัจจุบัน) นี พ.ศ. 1483 โดยในการสร้างวัดครั้งนั้น ได้มีการสร้างองค์พระเจดีย์ประธานของวัดขึ้นเพื่อเป็นที่ประดิษฐานพระบรมสารีริกธาตุของสมเด็จพระสัมมาสัมพุทธเจ้า ที่พระมหาเถระชาวลังกาได้นำมาถวายแด่พญาพังคราชแห่งเมืองโยนกนาคพันธุ์ ซึ่งพญาพังคราชได้โปรดให้แบ่งพระบรมสารีริกธาตุออกเป็น 3 ส่วน และนำไปประดิษฐาน ณ พระบรมธาตุเจดีย์ที่สำคัญของจังหวัดเชียงรายในปัจจุบัน ได้แก่ พระมหาชินธาตุเจ้าดอยตุง พระธาตุจอมกิตติ และพระธาตุดอยจอมทองแห่งนี้
ลักษณะโดยทั่วไป

พระเจดีย์ประธานของวัดพระธาตุดอยจอมทอง มีลักษณะเป็นเจดีย์ล้านนาพุกาม องค์ประกอบของเจดีย์ส่วนฐานมีลักษณะเป็นฐานปัทม์หกเหลี่ยมยกสูง องค์เจดีย์มีลักษณะเป็นชั้นบัวถลารับองค์ระฆัง ส่วนยอดประกอบด้วยบัลลังก์ ปล้องไฉน ปลียอด และมีฉัตรอยู่ชั้นบนสุด องค์เจดีย์หุ้มด้วยทองจังโกฏิ เหมือนกับพระเจดีย์อื่นๆในภาคเหนือ ทำให้เกิดความสวยงามและยังสามารถป้องกันการเกิดตะไคร่น้ำ และป้องกันการเกิดวัชพืชบนองค์เจดีย์ด้วย
สถานที่สำคัญอีกแห่งหนึ่งภายในวัดพระธาตุดอยจอมทองคือพระวิหาร โดยมีลักษณะเป็นพระวิหารแบบร่วมสมัย ระหว่างศิลปล้านนาและรัตนโกสินทร์ มีองค์ประกอบที่สำคัญเหมือนพระวิหารทั่วๆ ไป กล่าวคือ ประกอบด้วยช่อฟ้า ใบระกา หางหงส์ หน้าบัน บัวหัวเสา ภายในประดิษฐานพระพุทธรูปสำริดปางมารวิชัย และมีการตกแต่งภายในพระวิหารด้วยจิตรกรรมที่แสดงเรื่องราวเกี่ยวกับพระพุทธศาสนา
วัดพระธาตุดอยจอมทองมีประเพณีการสรงน้ำพระธาตุในวันขึ้น 15 ค่ำ เดือน 3 ใต้ (เดือน 5 เหนือ) นอกจากนี้ประชาชนยังนิยมมาชมวิวน้ำแม่กก และสักการะเสาสะดือเมืองเชียงราย (เสาหลักเมือง) นอกจากนั้นบริเวณเชิงบันไดลงทางด้านทิศตะวันตกของวัดมีศาลเจ้าจีน ซึ่งเป็นสถานที่ที่พี่น้องชาวไทยจีนนิยมมาประกอบพิธีกรรมสำคัญเป็นประจำ
คำไหว้พระธาตุดอยจอมทอง

วันทามิ เจติยัง สัพพัฎฐาเนสุ ปติฏฐิตา สรีระธาตุ มหาโพธิง พุทธะรูปัง สกลังสะทา นาคะโลเก เทวะโลเก ตาวะติงเส พรหมะโลเก ชัมภูทีเป ลังกาทีเป สรีระธาตุโย เกสาธาตุโย อรหันตาธาตุโย เจติยัง คันธะกุฏี จะตุราสี ติสะหัสสะ ธัมมักขันธา ปาทะเจติยัง นะระเทเวหิ ปูชิตา อะหังวันทามิ ธาตุโย อะหังวันทามิ ทูระโต อะหังวันทามิ สัพพะโส
แหล่งข้อมูลอื่น

วัดพระธาตุดอยทอง จากการท่องเที่ยวแห่งประเทศไทย เก็บถาวร 2007-09-28 ที่ เวย์แบ็กแมชชีน
| ด ค กพระธาตุเจดีย์ในกลุ่มพระธาตุ 9 จอม จังหวัดเชียงราย |
| --- | --- |
 พระธาตุจอมทอง  พระธาตุจอมหมอกแก้ว  พระธาตุจอมผ่อ  พระธาตุจอมแจ้ง  พระธาตุจอมแว่  พระธาตุจอมจ้อ  พระธาตุจอมกิตติ  พระธาตุจอมจันทร์  พระธาตุจอมสัก 
พระประธานในพระวิหารพระธาตุดอยจอมทอง
ลิเทียมคลอไรด์

| --- | --- |


ชื่อ
Preferred IUPAC name Lithium chloride
Systematic IUPAC name Lithium(1+) chloride
เลขทะเบียน
เลขทะเบียน CAS: 7447-41-8 Y
3D model (JSmol): รูปภาพแบบโต้ตอบ
ChEBI: CHEBI:48607 Y
ChEMBL: ChEMBL69710 N
เคมสไปเดอร์: 22449 Y
ECHA InfoCard: 100.028.375 
EC Number: 231-212-3
MeSH: Lithium+chloride
ผับเคม CID: 433294
RTECS number: OJ5950000
UNII: G4962QA067 Y
UN number: 2056
CompTox Dashboard (EPA): DTXSID2025509 
 InChI InChI=1S/ClH.Li/h1H;/q;+1/p-1 NKey: KWGKDLIKAYFUFQ-UHFFFAOYSA-M N InChI=1S/ClH.Li/h1H;/q;+1/p-1Key: KWGKDLIKAYFUFQ-UHFFFAOYSA-M InChI=1/ClH.Li/h1H;/q;+1/p-1Key: KWGKDLIKAYFUFQ-REWHXWOFAB 
 SMILES [Li+].[Cl-] 
คุณสมบัติ
สูตรเคมี: LiCl 
มวลโมเลกุล: 42.39 g·mol−1  
ลักษณะทางกายภาพ: white solid   hygroscopic, sharp
ความหนาแน่น: 2.068 g/cm3
จุดหลอมเหลว: 605–614 องศาเซลเซียส (1,121–1,137 องศาฟาเรนไฮต์; 878–887 เคลวิน)
จุดเดือด: 1,382 องศาเซลเซียส (2,520 องศาฟาเรนไฮต์; 1,655 เคลวิน)
ละลายในน้ำ: 68.29 g/100 mL (0 °C)  74.48 g/100 mL (10 °C)  84.25 g/100 mL (25 °C)  88.7 g/100 mL (40 °C)  123.44 g/100 mL (100 °C)
ความสามารถละลายได้: soluble in hydrazine, methylformamide, butanol, selenium(IV) oxychloride, propanol
ความสามารถละลายได้ ใน methanol: 45.2 g/100 g (0 °C)  43.8 g/100 g (20 °C)  42.36 g/100 g (25 °C)  44.6 g/100 g (60 °C)
ความสามารถละลายได้ ใน ethanol: 14.42 g/100 g (0 °C)  24.28 g/100 g (20 °C)  25.1 g/100 g (30 °C)  23.46 g/100 g (60 °C)
ความสามารถละลายได้ ใน formic acid: 26.6 g/100 g (18 °C)  27.5 g/100 g (25 °C)
ความสามารถละลายได้ ใน acetone: 1.2 g/100 g (20 °C)  0.83 g/100 g (25 °C)  0.61 g/100 g (50 °C)
ความสามารถละลายได้ ใน liquid ammonia: 0.54 g/100 g (-34 °C)  3.02 g/100 g (25 °C)
ความดันไอ: 1 torr (785 °C)  10 torr (934 °C)  100 torr (1130 °C)
Magnetic susceptibility (χ): −24.3·10−6 cm3/mol
ดัชนีหักเหแสง (nD): 1.662 (24 °C)
ความหนืด: 0.87 cP (807 °C)
โครงสร้าง
Coordination geometry: Octahedral
รูปร่างโมเลกุล: Linear (gas)
Dipole moment: 7.13 D (gas)
อุณหเคมี
ความจุความร้อน (C) : 48.03 J/mol·K
Std molarentropy (S⦵298) : 59.31 J/mol·K
Std enthalpy offormation (ΔfH⦵298) : -408.27 kJ/mol
พลังงานเสรีกิบส์ (ΔfG⦵) : -384 kJ/mol
ความอันตราย
GHS labelling:
Pictograms: 
Signal word: เตือน
Hazard statements: H302, H315, H319, H335
Precautionary statements: P261, P305+P351+P338
NFPA 704 (fire diamond):   2 0 0
จุดวาบไฟ: Non-flammable
ปริมาณหรือความเข้มข้น (LD, LC):
LD50 (median dose): 526 mg/kg (oral, rat)
เอกสารข้อมูลความปลอดภัย (SDS): ICSC 0711
สารประกอบอื่นที่เกี่ยวข้องกัน
แอนไอออนอื่น ๆ: Lithium fluoride Lithium bromide Lithium iodide Lithium astatide
แคทไอออนอื่น ๆ: Sodium chloride Potassium chloride Rubidium chloride Caesium chloride Francium chloride
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ลิเทียมคลอไรด์ (lithium chloride) เป็นสารประกอบไอออนิก (เกลือ) ประกอบด้วยลิเทียมและคลอรีน มีสูตรเคมีคือ LiCl สามารถดูดความชื้นจากบรรยากาศได้ดีและสามารถละลายน้ำได้ เมื่อเทียบกับโซเดียมคลอไรด์และโพแทสเซียมคลอไรด์จะละลายได้ดีในตัวทำละลายอินทรีย์มีขั้วเช่นเมทานอลและอะซิโตน
ตามธรรมชาติ

ลิเทียมคลอไรด์ทำหน้าที่เป็นแหล่งไอออนของคลอไรด์ ( {\ce {Cl^-}}) เช่นเดียวกับเกลือที่ละลายน้ำได้อื่น ๆ การผสมกับเกลือโลหะบางชนิดในสารละลาย จะทำให้เกิดคลอไรด์ที่ไม่ละลายน้ำ ตัวอย่างเช่นการทำปฏิกิริยากับตะกั่ว(II) ไนเตรตจะทำให้เกิดตะกั่ว(II) คลอไรด์
Li+ (ลิเทียมไอออน) เป็นกรดเลอวิสอ่อน ยกตัวอย่างเช่น 1 โมล ของลิเทียมคลอไรด์สามารถเชื่อมต่อแอมโมเนียได้ถึง 4 โมล
วัดพญาวัด

| วัดพญาวัด |
| --- | --- |


ที่ตั้ง: ตำบลดู่ใต้ อำเภอเมืองน่าน จังหวัดน่าน
ประเภท: วัดราษฎร์
นิกาย: มหานิกาย
พระประธาน: พระเจ้าฝนแสนห่า
เจ้าอาวาส: จร. พระครูปริยัติกิตตินันท์ (ณรงค์ศักดิ์ สุวณฺณกิตฺติ ป.ธ.๔)  (เจ้าคณะตำบลดู่ใต้)
 สถานีย่อยพระพุทธศาสนา
วัดพญาวัด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดู่ใต้ อำเภอเมืองน่าน จังหวัดน่าน
วัดพญาวัด ไม่มีประวัติการสร้างที่แน่ชัด แต่จากการเปรียบเทียบศิลปกรรมเจดีย์วัดพญาวัดและการขุดค้นทางโบราณคดีบริเวณวัดพญา เจดีย์วัดพญาวัดน่าจะสร้างขึ้นในราวพุทธศตวรรษที่ 21 อีกข้อสันนิษฐาน คือ พื้นที่ของวัดอยู่ภายในเขต เวียงวัดพญาวัด เป็นเวียงโบราณริมแม่น้ำน่านที่คงสร้างขึ้นก่อนการสร้างเมืองน่าน (พ.ศ. 1911) โดยย้ายเมืองมาจากบริเวณภูเวียงแช่แห้ง (บริเวณวัดพระธาตุแช่แห้งในปัจจุบัน) มาสร้างเมืองใหม่ ณ ริมฝั้งแม่น้ำน่านทางทิศตะวันตก จึงคาดว่า วัดพญาวัดคงสร้างพร้อมกันกับเวียงพญาวัด ยังปรากฏในเอกสารประวัติศาสตร์บางฉบับ เช่น พงศาวดารล้านนาและพงศาวดารเมืองน่าน เป็นต้น
พระธาตุ
ธรรมาสน์
พระเจ้าสายฝน
พระธาตุวัดพญาวัดซึ่งมีรูปแบบเป็นเจดีย์ที่พบเฉพาะศิลปะล้านนาระยะแรก สันนิษฐานว่าจำลองแบบมาจากเจดีย์วัดกู่กุด เป็นเจดีย์ทรงซุ้มสี่เหลี่ยมซ้อนกัน 5 ชั้น แต่ละชั้นประดิษฐานพระพุทธรูปยืนที่ได้รับอิทธิพลจากศิลปะสุโขทัย ต่อมาได้รับการบูรณะอีกครั้งในสมัยพระเจ้าติโลกราช โดยได้สร้างยอดซุ้มก่ออิฐวงโค้งขึ้นอันเป็นศิลปะแบบเชียงใหม่ อุโบสถประดิษฐาน พระเจ้าฝนแสนห่า หรือ พระเจ้าสายฝน ที่ชาวเมืองน่านอัญเชิญมาในคราวที่ต้องการทำพิธีแห่ขอฝน รวมทั้งธรรมาสน์แกะสลักฝีมือช่างสกุลน่านที่มีความเก่าแก่ที่สุดที่เคยค้นพบ โดยสันนิษฐานว่าสร้างในสมัยเจ้าอัตถวรปัญโญในช่วงครึ่งแรกของพุทธศตวรรษที่ 24 และมีโขงพระเจ้า ซึ่งอยู่ภายในวิหาร
วัดพยัคฆอินทาราม

| วัดพยัคฆอินทาราม |
| --- | --- |

ชื่อสามัญ: วัดพยัคฆอินทาราม, วัดเจดีย์, วัดพยัคฆอินทร์
ที่ตั้ง: ตำบลบ้านใหม่ อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพยัคฆอินทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ อำเภอเมืองฉะเชิงเทรา จังหวัดฉะเชิงเทรา
วัดพยัคฆอินทารามสร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว โดยพระเกรียงไกรขบวนยุทธ (เสือ) ปลัดเมืองฉะเชิงเทรากับภรรยาชื่อ อิน จากหลักฐานจารึกแผ่นเงินที่พบบริเวณรอยแตกตรงคอระฆังของเจดีย์องค์ใหญ่ภายในวัด ระบุว่าแรกเริ่มสร้างเจดีย์ก่อนเมื่อ พ.ศ.2416 แล้วเสร็จในปี พ.ศ.2418 ส่วนวัดนั้นสร้างเสร็จภายหลังในราวปี พ.ศ.2424 ชื่อของ วัดพยัคฆอินทร์ เรียกตามชื่อของผู้สร้าง แต่ชาวบ้านโดยทั่วไปจะเรียกกันว่า วัดเจดีย์ ต่อมาจึงได้เปลี่ยนชื่อเป็น "วัดพยัคฆอินทราราม" และได้รับพระราชทานวิสุงคามสีมา เมื่อ พ.ศ. 2424 วัดนี้เคยรุ่งเรืองระดับหนึ่ง แต่ต่อมาได้มีสภาพทรุดโทรมลงขาดการบูรณะปฏิสังขรณ์ จนปี พ.ศ. 2472 พระครูอรุณรัศมี (พิน) ได้ย้ายจากวัดสัมปทวนนอกมาเป็นเจ้าอาวาสวัดนี้ จึงได้บูรณะวัดใหม่ดังที่เห็นในปัจจุบัน กรมศิลปากรได้ขึ้นทะเบียนเป็นโบราณสถานสำคัญของชาติเมื่อวันที่ 23 กันยายน พ.ศ. 2525
อาคารเสนาสนะที่สำคัญ คือ เจดีย์องค์ใหญ่ 1 องค์ เจดีย์องค์เล็ก 2 องค์ วิหารพระพุทธบาท อุโบสถและหอระฆัง เจดีย์องค์ใหญ่บรรจุพระบรมสารีริกธาตุ และพระอรหันตธาตุ
วัดพรประภานิมิต

| วัดพรประภานิมิต |
| --- | --- |

ชื่อสามัญ: วัดพรประภานิมิต, วัดเขาดินเทวานิมิต
ที่ตั้ง: ตำบลห้วยใหญ่ อำเภอบางละมุง จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพรประภานิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยใหญ่ อำเภอบางละมุง จังหวัดชลบุรี
วัดพรประภานิมิต หรือชาวบ้านเรียกว่า วัดเขาดินเทวานิมิต เป็นวัดที่เกิดจากความคิดริเริ่มของอาจารย์โสตถ์ พระลูกวัดเทพบุตร ที่ได้ฝันว่ามีเทวดามาบอกให้ช่วยสร้างวัดบนเขา จึงได้เริ่มดำเนินการก่อสร้างวัดบนที่ดินบนเขาที่ขณะนั้นยังเป็นเพียงที่พักสงฆ์ ต่อมาพระครูวินัยธรชัยวัตร อาภาธโร เจ้าอาวาสวัดเทพบุตร ที่ได้รับมอบหมายจากพระครูวิจิตรธรรมสาร เจ้าคณะอำเภอบางละมุง ให้ดำเนินการจัดตั้งวัด จนประกาศตั้งวัดเมื่อวันที่ 6 กุมภาพันธ์ พ.ศ. 2557 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2562 ประกาศชื่อวัดว่า "วัดพรประภานิมิตร" พื่อให้สอดคล้องกับนามสกุลของผู้บริจาคที่ดินคือตระกูลพรประภา
จุดเด่นของวัด คือ อุโบสถสีขาวเป็นการสร้างและทาสีตามแนวทางครูบาอาจารย์ที่นับถือ คือ หลวงพ่อฤาษีลิงดำ อุโบสถยาว 25 เมตร กว้าง 11 เมตร ภายในที่ตกแต่งด้วยกระจกแก้วประดับคริสตัล พื้นไม้ ภายในประดิษฐานพระประธาน องค์ใหญ่มีนามว่า พระธเนศองค์ปฐม ปรางค์จักรพรรดิ์ หรือเรียกอีกชื่อว่า ปรางค์พระนิพพาน เป็นพระพุทธรูปทรงเครื่อง และมีพระพุทธรูปองค์เล็กที่ทรงเครื่องกษัตริย์รอบหน้าต่างอีกจำนวน 28 พระองค์ ส่วนบานหน้าต่างจะมีพระการวาดภาพพระพุทธรูปปรางค์พระพุทธเจ้าครั้งอยู่บนโลกมนุษย์ ซึ่งเป็นการจำลองของโลกมนุษย์และวิสูตรธิเทพ
ริกิสซาแห่งเดนมาร์ก

ริเชซาแห่งเดนมาร์ก หรือ ริกิสซาแห่งเดนมาร์ก (สวีเดน: Rikissa Valdemarsdotter; ราวค.ศ. 1180 หรือ 1190/91 – 8 พฤษภาคม ค.ศ. 1220) ทรงเป็นเจ้าหญิงเดนมาร์ก และเป็นสมเด็จพระราชินีแห่งสวีเดน จากการอภิเษกสมรสกับพระเจ้าอีริคที่ 10 แห่งสวีเดน และเป็นพระราชชนนีในพระเจ้าอีริคที่ 11 แห่งสวีเดน
ช่วงต้นพระชนม์ชีพ

เจ้าหญิงริเชซาเป็นพระราชธิดาในพระเจ้าวัลเดมาร์ที่ 1 แห่งเดนมาร์กกับโซเฟียแห่งมินสก์ เจ้าหญิงทรงได้พระนามว่า "ริเชซา" ซึ่งเป็นนามดั้งเดิมของสตรีทางแถบโลทริงเงินและดัชชีบูร์กอญ เพื่อเป็นเกียรติแก่สมเด็จยายของเจ้าหญิงคือ ริเชซา่แห่งโปแลนด์ สมเด็จพระราชินีแห่งสวีเดนที่สิ้นพระชนม์ไปแล้ว ในราว ค.ศ. 1210 กษัตริย์สวีเดนพระองค์ใหม่ คือ พระเจ้าอีริคที่ 10 แห่งสวีเดน ได้ทำการปลดกษัตริย์พระองค์ก่อนคือ พระเจ้าสแวร์เกอร์ที่ 2 แห่งสวีเดน พระองค์ทรงตั้งพระทัยที่จะสร้างความสัมพันธ์อันดีกับเดนมาร์ก ซึ่งแต่เดิมสนับสนุนราชวงศ์สแวร์เกอร์ ในการต่อต้านนอร์เวย์ที่สนับสนุนราชวงศ์อีริคของพระองค์ ดังนั้นเจ้าหญิงริเชซาซึ่งเป็นพระขนิษฐาในพระเจ้าวัลเดมาร์ที่ 2 แห่งเดนมาร์ก จึงได้อภิเษกสมรสกับกษัตริย์อีริค
สมเด็จพระราชินี

พระนางทรงได้รับพระนามในภาษาสวีเดนว่า สมเด็จพระราชินีริกิสซา เมื่อพระนางเสด็จถึงชายฝั่งสวีเดน มีการบรรยายตามเพลงพื้นบ้านในเวลาต่อมาว่า พระนางทรงแสดงความประหลาดใจที่ทรงถูกเชิญให้ทรงม้า และไม่ได้รับการอนุญาตให้ประทับรถม้าตามธรรมเนียมของประเทศบ้านเกิดของพระนาง และบรรดาภริยาขุนนางรวมถึงนางสนองพระโอษฐ์ชาวสวีเดนต่างกระตุ้นให้พระนางปรับพระองค์เข้าสู่ขนบธรรมเนียมประเทศใหม่ของพระนาง แทนที่จะทรงใช้ประเพณีจาก "จัตแลนด์" ของพระนางเอง
สมเด็จพระราชินีริกิสซาทรงมีพระประสูติกาลแต่เพียงพระราชธิดาในช่วงที่พระราชสวามียังทรงพระชนม์ เมื่อกษัตริย์อีริคที่ 10 สวรรคตใน ค.ศ. 1216 สมเด็จพระพันปีหลวงริกิสซายังทรงพระครรภ์ในช่วงนั้นและทรงมีพระประสูติกาลพระราชโอรสเพียงพระองค์เดียว คือ พระเจ้าอีริคที่ 11 แห่งสวีเดนในอนาคต หลังจากพระราชสวามีสวรรคต แต่ถึงกระนั้นพระราชวงศ์ของกษัตริย์อีริคที่ 10 ได้ถูกขับไล่ออกจากสวีเดนเนื่องจากทายาทจากราชวงศ์สแวร์เกอร์ได้รับการเลือกตั้งเป็นพระมหากษัตริย์ ในฐานะ พระเจ้าโยฮันที่ 1 แห่งสวีเดน ซึ่งสืบบัลลังก์ต่อจากพระสวามีของพระพันปีหลวงริกิสซา พระนางเสด็จมาประทับในเดนมาร์กและสิ้นพระชนม์ก่อนที่พระราชโอรสจะครองบัลลังก์ (ในค.ศ. 1222) หรือก่อนที่เหล่าพระธิดาจะเสกสมรส พระศพได้รับการฝังที่เมืองริงสเต็ด แม้ไม่มีเรื่องราวที่แน่ชัดเกี่ยวกับตัวตนของพระนาง แต่การที่ทรงพระนามว่า "ริกิสซา" (ริเชซา) ปรากฏขึ้นจากคำบอกเล่าของเชื้อสายของพระนาง ซึ่งบ่งบอกว่าพระนางทรงเป็นที่เคารพรักของพระบุตรและพระนัดดา ตลอดจนโดยทั่วไป
พระโอรสธิดา

เจ้าหญิงโซเฟีย อีริคสด็อทเทอร์ (สิ้นพระชนม์ ต.ศ. 1241) เสกสมรสกับไฮน์ริชที่ 3 แห่งร็อสท็อค
เจ้าหญิงมาร์ธา อีริคสด็อทเทอร์ (กล่าวอ้าง) เสกสมรสกับนายพล นีลส์ ซิกเทนสัน สปาร์เร
เจ้าหญิงอิงเงอบอร์ก อีริคสด็อทเทอร์ (สิ้นพระชนม์ ค.ศ. 1254) เสกสมรสกับบีร์เยอ ยาร์ล ผู้สำเร็จราชการแห่งสวีเดน
เจ้าหญิงมาเรียนา อีริคสด็อทเทอร์ (อาจเป็นไปได้) เสกสมรสกับดยุกแห่งพอเมอเรเนีย
พระเจ้าอีริคที่ 11 แห่งสวีเดน (ค.ศ. 1216 - 1250)
วัดหลักสี่

บทความนี้เกี่ยวกับวัดในกรุงเทพมหานคร สำหรับวัดในจังหวัดสมุทรสาคร ดูที่ วัดหลักสี่ราษฎร์สโมสร
| วัดหลักสี่ |
| --- | --- |


ชื่อสามัญ: วัดหลักสี่
ที่ตั้ง: เลขที่ 100 ถนนกำแพงเพชร 6 แขวงตลาดบางเขน เขตหลักสี่ กรุงเทพมหานคร 10210
ประเภท: พระอารามหลวงชั้นตรี ชนิดสามัญ
นิกาย: มหานิกาย
 สถานีย่อยพระพุทธศาสนา
วัดหลักสี่ เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในแขวงตลาดบางเขน เขตหลักสี่ กรุงเทพมหานคร ถือเป็นวัดแห่งเดียวในเขตหลักสี่ อาคารเสนาสนะในวัด ได้แก่ องค์พระเจดีย์บรรจุพระบรมสารีริกธาตุ วิหารหลวงปู่ขาว
เหรียญหลวงปู่ขาว วัดหลักสี่ เป็นหนึ่งในพระเครื่องที่ได้รับความนิยมระดับต้น ๆ ของวงการพระเครื่องเมืองไทย ในบรรดาทำเนียบเหรียญเบญจภาคี
ประวัติ

วัดหลักสี่สร้างขึ้นเมื่อราว พ.ศ. 2421 สร้างโดยชาวรามัญที่อพยพมาจากเมืองหงสาวดี มีนามว่า อาจารย์ดำ ต่อมาชาวรามัญได้อาราธนาอาจารย์ดำไปเป็นเจ้าอาวาสวัดหน้าโบสถ์ จังหวัดนนทบุรี พระอาจารย์เริ่มมาเป็นเจ้าอาวาสแทน ท่านได้ดำเนินก่อสร้างพระธรรม เจดีย์ และอุโบสถจนเสร็จเรียบร้อย ได้ตั้งชื่อวัดว่า วัดราษฎร์ศรัทธาธรรม แต่ต่อมาพระอาจารย์เริ่มก็ย้ายไปเป็นเจ้าอาวาสวัดหน้าโบสถ์ หลวงปู่ขาว เขมาราโม มารับหน้าที่แทน ยุคของท่าน ได้มีการสร้างศาลาการเปรียญ สร้างมณฑป สถูปเจดีย์ประดิษฐานพระพุทธบาทจำลอง
ต่อมามีการตัดคลองเปรมประชากรตัดเนื้อที่วัด หลวงปู่ขาว เขมาราโม ได้ยกพื้นที่ของวัดให้ในการตัดคลอง มีการสร้างศาลาท่าน้ำ สร้างเสาหงส์รอบวัด ต่อมามีการสร้างทางรถไฟผ่านหน้าวัด วัดได้ยกที่ดินให้ทางรถไฟตัดผ่าน คงเหลือที่ดินดังในปัจจุบัน
วัดหลักสี่ได้รับคัดเลือกจากกรมการศาสนาให้เป็นวัดพัฒนาตัวอย่างดีเด่นในเขตกรุงเทพมหานครในปี พ.ศ. 2534
วัดพนมยงค์

| วัดพนมยงค์ |
| --- | --- |


ชื่อสามัญ: วัดพนมยงค์, วัดพระนมโยง, วัดพนมโยง, วัดจอมมะยงค์
ที่ตั้ง: ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพนมยงค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองเมืองในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
วัดพนมยงค์สร้างขึ้นในราวรัชกาลสมเด็จพระนารายณ์มหาราช ระหว่าง พ.ศ. 2173–2198 เดิมบริเวณที่ตั้งวัดเป็นสวนของพระนมในราชสำนักของสมเด็จพระนารายณ์มหาราช มีนามว่า โยง หรือ ยง เมื่อพระนมโยงได้ถึงแก่อนิจกรรมลงแล้ว เจ้านายบางองค์ได้ระลึกถึงอุปการคุณ จึงได้สร้างวัดขึ้นที่สวนของพระนมเพื่ออุทิศส่วนกุศลแด่พระนม วัดที่สร้างขึ้นจึงได้มีนามว่า วัดพระนมโยง ต่อมาเรียกว่า วัดพนมโยง วัดจอมมะยงค์ หรือ "วัดพนมยงค์" ภายหลังเสียกรุงศรีอยุธยา พ.ศ. 2310 วัดนี้ได้ถูกปล่อยทิ้งร้าง และได้รับการบูรณปฏิสังขรณ์ขึ้นใหม่ในสมัยพระบาทสมเด็จพระจุลจอมเกล้าเจ้าอยู่หัว ต่อมาตระกูลพนมยงค์ได้เป็นโยมอุปถัมภ์วัดนี้มาจนถึงในปัจจุบัน
อุโบสถทรงท้องสำเภา อันเป็นคติทางพุทธศาสนาฝ่ายมหายานที่แฝงอยู่กับคติเถรวาท มีหมายถึงพุทธศาสนาเป็นดั่งสำเภาที่จะพาปุถุชนข้ามโอฆสังสารไปสู่ความสิ้น ทุกข์ พระพุทธรูปในอุโบสถเป็นพระพุทธรูปสมัยอู่ทอง พระพุทธรูปปางไสยาสน์ที่ประดิษฐานอยู่ในวิหารโปร่ง คือมีฝาผนังตันที่ด้านหัวและท้ายของตัววิหารชั้นเดียว ฐานเตี้ย ผนังด้านข้างโปร่งทั้งสองข้าง พระพุทธรูปปางไสยาสน์
วัดหลักเมตร

| วัดหลักเมตร |
| --- | --- |


ที่ตั้ง: 73 หมู่ 9   อำเภอเมืองสุพรรณบุรี จังหวัดสุพรรณบุรี 72230
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูอุดมสาสนกิจ (ศักดา อุตฺตโม)
 สถานีย่อยพระพุทธศาสนา
วัดหลักเมตร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ที่บ้านหลักเมตร เลขที่ 73 หมู่ที่ 9 ตำบลสระแก้ว อำเภอเมืองสุพรรณบุรี จังหวัดสุพรรณบุรี 72230 ปัจจุบันมี พระครูอุดมสาสนกิจ (ศักดา อุตฺตโม) เจ้าคณะจังหวัดสุพรรณบุรี เป็นเจ้าอาวาส
ประวัติ

ก่อตั้งขึ้นเมื่อ ปี พ.ศ. 2544 โดยได้รับการบริจาคที่ดินสร้างวัดจาก นายบุญนาค งามเกตุสุข จำนวน 3 ไร่ 3 งาน 50 ตารางวา ตามโฉนดเลขที่ 75223 ให้แก่ พระราชวินยาภรณ์ (มานิต ฐิตมโน) เจ้าอาวาสวัดเสนหา พระอารามหลวง ตำบลพระปฐมเจดีย์ อำเภอเมืองนครปฐม จังหวัดนครปฐม และเจ้าคณะจังหวัดนครปฐม-กาญจนบุรี-สุพรรณบุรี (ธรรมยุต) ในขณะนั้น เป็นผู้รับมอบที่ดิน ต่อมาได้มอบหมายให้ พระครูอุดมสาสนกิจ (ศักดา อุตฺตโม) ผู้ช่วยเจ้าอาวาสวัดเสนหา พระอารามหลวง ตำบลพระปฐมเจดีย์ อำเภอเมืองนครปฐม จังหวัดนครปฐม เป็นผู้ดูและดำเนินการสร้างวัดหลักเมตร
ปี พ.ศ. 2545 ได้จัดซื้อที่ดินเพิ่มอีกจำนวน 2 ไร่ 3 งาน 95 ตารางวา เพื่อขออนุญาตสร้างวัด ตามกฎกระทรวง ว่าด้วยการสร้าง การตั้ง การรวม การย้าย และการยุบเลิกวัด การขอรับพระราชทานวิสุงคามสีมา และการยกวัดร้างขึ้นเป็นวัดมีพระภิกษุอยู่จำพรรษา พ.ศ. 2559 ตามระเบียบ พระราชบัญญัติคณะสงฆ์ พ.ศ. 2505
ปี พ.ศ. 2560 ได้รับการอนุญาตให้สร้างวัด เมื่อวันที่ 12 มกราคม 2560
ปี พ.ศ. 2561 ได้รับการประกาศตั้งวัดในพระพุทธศาสนา เมื่อวันที่ 31 สิงหาคม 2561
โดยปัจจุบัน (พ.ศ.2566) วัดมีเนื้อที่จำนวน 6 ไร่ 3 งาน 45 ตารางวา และมีที่ธรณีสงฆ์จำนวน 9 ไร่ 3 งาน 35 ตารางวา ซึ่งได้จัดซื้อเพิ่มเติมโดย พระครูอุดมสาสนกิจ (ศักดา อุตฺตโม) ดำรงตำแหน่งเจ้าอาวาสวัดหลักเมตร / เจ้าคณะจังหวัดสุพรรณบุรี (ธรรมยุต)
รับพระบัญชาแต่งตั้งเจ้าคณะจังหวัดสุพรรณบุรี (ธรรมยุต)
พระครูอุดมสาสนกิจ
วาตสีปุตรียะ

นิกายวัชชีปุตวาท เป็นนิกายที่แยกออกมาจากเถรวาทเมื่อครั้งการสังคายนาครั้งที่ 2 นิกายนี้ได้แพร่หลายจากมคธไปสู่อินเดียภาคตะวันตกและภาคใต้ ไม่มีปกรณ์ของนิกายนี้เหลืออยู่เลยในปัจจุบัน หลักธรรมเท่าที่มีหลักฐานเหลืออยู่คือนิกายนี้ยอมรับว่ามีอาตมันหรืออัตตาจึงถูกโจมตีจากนิกายอื่น เช่น นิกายมหาสังฆิกะ เถรวาทและนิกายเสาตรันติกวาท
วัดหว่องไท่ซิน (ฮ่องกง)

บทความนี้เกี่ยวกับหว่องไทซิวัดในฮ่องกง สำหรับหว่องไทซิวัดในเมืองอื่น ๆ ดูที่ วัดหว่องไท่ซิน
วัดหว่องไท่ซิน
แผนที่
วัดหว่องไท่ซิน (จีน: 黃大仙祠; พินอิน: Huáng Dàxian Cì, หวังต้าเซียน (สำเนียงจีนกลาง)) เป็นวัดในลัทธิเต๋าที่มีชื่อเสียงของฮ่องกง ตั้งอยู่ทางตอนเหนือของฝั่งเกาลูน  ตั้งชื่อตามนักบวชลัทธิเต๋า หว่อง ชิวปิง (黃初平)  ที่มี่ชื่อเสียงแถบตอนใต้ของจีน ในยุคราชวงศ์จิ้นตะวันออก และได้รับการนับถือเป็นพระโพธิสัตว์องค์หนึ่งที่มีความสามารถในการรักษาโรค สร้างขึ้นในปี ค.ศ. 1921
วัดหว่องไท่ซิน เป็นสถานที่ยอดนิยมของนักท่องเที่ยว ซึ่งจะเดินทางมาเสี่ยงเซียมซี และให้หมอดูทำนายโชคชะตา และยังเป็นวัดเพียงวัดเดียวในฮ่องกง ที่สามารถจัดพิธีมงคลสมรสในวัดได้
แหล่งข้อมูลอื่น

สถานีย่อยประเทศจีน
สถานีย่อยพระพุทธศาสนา
แผนที่และภาพถ่ายทางอากาศของ วัดหว่องไท่ซิน (ฮ่องกง)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
22°20′33″N 114°11′37″E﻿ / ﻿22.342572°N 114.193649°E﻿ / 22.342572; 114.193649
รางวัลนาฏราช ครั้งที่ 7

รางวัลนาฏราช ครั้งที่ 7 ประจำปี พ.ศ. 2558 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดการประกาศผลรางวัลในวันอาทิตย์ที่ 12 มิถุนายน พ.ศ. 2559 ณ หอประชุมกองทัพเรือ กรุงเทพมหานคร
รายชื่อผลงานและบุคคลที่ได้รับการเสนอชื่อเข้าชิงและได้รับรางวัล

ผู้ได้รับรางวัลเน้นตัวหนา
รายชื่อผลงานและบุคคลที่ได้รับการเสนอชื่อเข้าชิงและได้รับรางวัล > ประเภทรายการวิทยุ

| --- | --- |
 ผู้ผลิตรายการข่าวและสาระยอดเยี่ยม บริษัท เซิร์ช (ไลฟ์) จำกัด - สารคดีเทิดพระเกียรติ ชุด เจ้าฟ้า  (ส.ทร. 106 วิทยุครอบครัวข่าว):  ผู้ผลิตรายการบันเทิงยอดเยี่ยม กรีนเวฟ 106.5 เอฟเอ็ม - บริษัท เอ-ไทม์ มีเดีย จำกัด (106.5 MHz) 94 อีเอฟเอ็ม - บริษัท เอ-ไทม์ มีเดีย จำกัด (94.0 MHz)  ชิลล์ เอฟเอ็ม 89 - บริษัท เอ-ไทม์ มีเดีย จำกัด (89.0 MHz)
 ผู้จัดรายการข่าวและสาระยอดเยี่ยม นิธินาฎ ราชนิยม - ครอบครัวข่าวเที่ยง (ส.ทร. 106 วิทยุครอบครัวข่าว):  ผู้จัดรายการบันเทิงยอดเยี่ยม พุฒิชัย เกษตรสิน - Chill FM 89 (89.0 MHz) ธัชนนท์ จารุพัชนี - Green Wave 106.5 FM (106.5 MHz)  วรินดา ดำรงผล - 94 EFM (94.0 MHz)  ปนัดดา วงศ์ผู้ดี - สถานีวิทยุ อสมท จำกัด (มหาชน) (96.5 MHz คลื่นความคิด)
 รายการบันเทิงท้องถิ่นยอดเยี่ยม วิทยุ อสมท เพื่อชุมชน อะหยังเอ๊าะ อะหยังเอ๊าะ - สถานีวิทยุ อสมท จ.ลำปาง (อสมท จ.ลำปาง 99.0 MHz) ลูกทุ่ง MCOT - สถานีวิทยุ อสมท จ.สกลนคร - สถานีวิทยุ อสมท จ.สกลนคร (อสมท จ.สกลนคร 107.0 MHz):  รายการข่าวสาระความรู้ยอดเยี่ยม ลาแปแลใต้ - สถานีวิทยุ อสมท จ.ปัตตานี (อสมท จ.ปัตตานี 91.0 MHz) MCOT RADIO ช่วง อสมท เพื่อชุมชน - สถานีวิทยุ อสมท จ.สุรินทร์ (อสมท จ.สุรินทร์ 99.75 MHz)  ฉายตะวัน ตอน "รักถิ่น รักไทย ภูมิใจชัยภูมิ" - สถานีวิทยุ อสมท จ.ชัยภูมิ (อสมท จ.ชัยภูมิ 102.0 MHz)  ที่นี่...เมืองเลย - สถานีวิทยุ อสมท จ.เลย(อสมท จ.เลย 100.0 MHz)  อสมท เพื่อชุมชน “ที่นี่เมืองนคร” - สถานีวิทยุ อสมท จ.นครศรีธรรมราช (อสมท จ.นครศรีธรรมราช 104.5 MHz)
รางวัลเกียรติยศ > รางวัลเกียรติยศทางด้านวิทยุ

โรจ ควันธรรม
รางวัลเกียรติยศ > รางวัลเกียรติยศทางด้านโทรทัศน์

นิรุตติ์ ศิริจรรยา
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์) > รายชื่อผู้เข้าชิง

ละครทั้ง 26 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 7
9 รายชื่อเข้าชิง : สุดแค้นแสนรัก
8 รายชื่อเข้าชิง  :  บางระจัน
7 รายชื่อเข้าชิง : ข้าบดินทร์
6 รายชื่อเข้าชิง : HORMONES 3 THE FINAL SEASON
5 รายชื่อเข้าชิง : เพื่อน-แพง , รอยรักแรงแค้น , บัลลังก์เมฆ
3 รายชื่อเข้าชิง : I Wanna Be Sup'Tar วันหนึ่งจะเป็นซุปตาร์ , Club Friday The Series 6 ความรักไม่ผิด , แอบรักออนไลน์
2 รายชื่อเข้าชิง : เลือดมังกร , ตะวันตัดบูรพา
1 รายชื่อเข้าชิง : ไม่สิ้นไร้ไฟสวาท , รัตนาวดี , น้องใหม่ร้ายบริสุทธิ์ , บันทึกกรรม , เป็นต่อ , ตามรักคืนใจ , สื่อริษยา , 7 วันจองเวร , ลีลาวดีเพลิง , เลื่อมสลับลาย , ลมซ่อนรัก , เลือดมังกร ตอน กระทิง , ผู้หญิงคนนั้นชื่อบุญรอด , นางชฎา
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์) > รายชื่อผู้ชนะ

ละครทั้ง 7 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 7
ชนะใน 6 สาขา : สุดแค้นแสนรัก
ชนะใน 3 สาขา : ข้าบดินทร์
ชนะใน 1 สาขา : เลือดมังกร , บางระจัน , Club Friday The Series 6 ความรักไม่ผิด , ตามรักคืนใจ , เพื่อน-แพง
แหล่งข้อมูล

เว็บไซต์ทางการของรางวัลนาฏราช[ลิงก์เสีย]
รายชื่อผู้เข้าชิงรางวัล นาฏราช ครั้งที่ 7 เก็บถาวร 2016-05-21 ที่ เวย์แบ็กแมชชีน
| ด ค กรางวัลนาฏราช |
| --- | --- |
รางวัลประเภทละครโทรทัศน์:  ละคร  ผู้กำกับ  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง  นักแสดงดาวรุ่งชาย  นักแสดงดาวรุ่งหญิง  ทีมนักแสดง  บทโทรทัศน์  เพลงละคร  ละครชุด  เครื่องแต่งกาย  ลำดับภาพ  กำกับภาพ  กำกับศิลป์ 
รางวัลประเภทละครและซีรีส์(บนแพลตฟอร์มออนไลน์):  ละครและซีรีส์  นักแสดงนำชาย  นักแสดงนำหญิง  นักแสดงสมทบชาย  บทต้นฉบับละครและซีรีส์  ซีรีส์ดราม่าแห่งปี 
รางวัลประเภทรายการโทรทัศน์:  รายการข่าวยอดเยี่ยม  ผู้ประกาศข่าวชายยอดเยี่ยม  ผู้ประกาศข่าวหญิงยอดเยี่ยม  สกูปข่าวยอดเยี่ยม  เกมโชว์ยอดเยี่ยม  ทอล์คโชว์ยอดเยี่ยม  วาไรตี้ยอดเยี่ยม  สารคดียอดเยี่ยม  สารคดีชุดยอดเยี่ยม  รายการเด็กยอดเยี่ยม  รายการกีฬายอดเยี่ยม  รายการกีฬาถ่ายทอดสดยอดเยี่ยม  ผู้บรรยายรายการโทรทัศน์ยอดเยี่ยม  ผู้บรรยายรายการกีฬายอดเยี่ยม  พิธีกรยอดเยี่ยม 
งานประกาศรางวัล:  2552  2553  2554  2555  2556  2557  2558  2559  2560  2561  2562  2563  2564  2565  2566